Erion Veliaj

**Erion Veliaj** (lindur më 17 dhjetor 1979) është një politikan shqiptar dhe kryetari i tanishëm i Bashkisë së Tiranës. Pas një hetimi disamujor nga SPAK, ai u arrestua më datë 10 shkurt 2025 dhe iu caktua masa e sigurisë "Arrest me burg" për veprat penale *Korrupsioni pasiv i funksionarëve të lartë shtetërorë ose i të zgjedhurve vendorë*, kryer në bashkëpunim (9 herë) dhe *Pastrimi i produkteve të veprës penale ose veprimtarisë kriminale*.

## Jeta personale 
Veliaj është nga një familje myslimane e cila së pari la Islamin dhe më vonë u bë ateist. Duke u lidhur me misionarët nga Shtetet e Bashkuara, Erion Veliaj u kthye në Evangjelikalizëm. Organizata e tij *MJAFT!* tregoi në faqet e saj karikaturat e diskutueshme të profetit Muhamed.

Në vitin 2011, Veliaj iu bashkua kryesisë së Partisë Socialiste së Shqipërisë si Sekretar për Rininë dhe Em­igracionin. Në zgjedhjet parlamentare të vitit 2013 ai u zgjodh deputet i Qarkut Gjirokastër.

Veliaj flet gjuhët angleze dhe italiane, si dhe njeh gjuhën gjermane dhe atë frënge.
parapamje|Erion Veliaj në *Wikipedia Weekend Tirana 2015*

## Debati publik rreth artikullit në *Huffington Post* 
Në artikullin e botuar në gazetën e majtë amerikane *Huffington Post* më 26 qershor 2007 Erion veliaj shkruante:

 
Ky karakterizim i shqiptarëve ngjalli reagime të shumta në mediat shqiptare, veçanërisht në rrjetet sociale ku me tone të ashpra kritikohej paraqitja e shqiptarëve si fshatarë myslimanë duke e quajtur ate një fyerje, dhe kritikohej gjithashtu qendrimi kritik i Veliajt ndaj pritjes qe i bënë shqiptarët Presidentit amerikan George W. Bush.

## Debati publik rreth martesës 
Shpenzimet e martesës së Veliajt me Ajola Xoxën në kalanë e Gjirokastrës në shtator 2014, sipas hetimeve të mediave të ndryshme, janë deklaruar dhe faturuar si një aktivitet kulturor me shpenzime shtetërore/publike, çka sipas ligjit përbën abuzim me pushtetin.

Më 17 shtator Genc Pollo në funksionin e kryetarit të *Komisionit për Edukimin dhe Mjetet e Informimit Publik*, jep një deklaratë për mediat ku zbulon një letër kërcënuese të Erion Veliaj drejtuar TV Agon, i cili ka kryer edhe hetime mbi paratë publike të përdorura për dasmën private të Ministrit Erion Veliaj.

Në datën 16 shtator 2014, Veliaj deklaron që shpenzimet e dasmës i kanë paguar prindërit e 
tij.

## Përgënjeshtrimi i çmimit të OKB
Gjatë pjesëmarrjes në konferencën e OKB-së “Bridge for Cities 4.0” të mbajtur në Vienë në shtator 2019, kryebashkiaku Veliaj shpërndau lajmin në llogarinë e tij personale në rrjetet sociale se Tirana është vlerësuar nga ky institucion  si një nga 10 qytetet që kanë patur performancën më të mirë financiare. 

*“Ishte një kënaqësi e veçantë të ishim në Vienë për të prezantuar Tiranën dhe historinë e saj të suksesit në menaxhimin financiar. Ishim një nga 10 qytetet e përzgjedhura nga OKB-ja, si qytetet që kanë pasur performancën më të mirë financiare"*- është shprehur kryetari Veliaj në postimin e tij. 

Lajmi i dhënies së këtij çmimi është verifikuar nga portali Faktoje.al, të cilët nxorrën në pah se asnjë çmim nuk iu dorëzua kryebashkiakut të Tiranës gjatë konferencës.

## Shiko dhe 
* Qeveria Rama

## Lidhje të jashtme 
* www.erionveliaj.al

## Referime dhe shënime